{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Programu poticanja prodaje stanova na tržištu pod nazivom \"POS +\""]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MIRO SLAVICA","PROGRAM POTICANJA PRODAJE STANOVA NA TRŽIŠTU,\nI.Predmet Programa ","Izdvojite napokon neka sredstva za zaštićene najmoprimce kako se to radi putem esf-a. Zna se da se iz državnog proračuna izdvaja 15% za 99% projekata kojima se rješavaju problemi marginaliziranih skupina te ostatak iz ESF-a te smatram da su zaštićeni najmoprimci u ovom slučaju itekako marginalizirana skupina, te da bi država svojom intervencijom trebala značajnije pomoći ovoj skupini budući da je riječ većinom o starijim osobama, umirovljenicima koji sad strahuju kako će za nepunih 5 godina postati beskućnici. Poznato je da je kroz program zapošljavanja žena \"Zaželi\" izdvojeno više od 1 milijarde kn, znači država je dala više od 150 mil. kuna svojih sredstava samo za taj program da se \"kao\" smanji broj nezaposlenih ili naštimaju nekakve tablice koje se moraju poslati šefovima u EU. Ukoliko se želi moguće je naći načina da se riješe stambena pitanja zaštićenih najmoprimaca i da se osiguraju neka značajnija sredstva za njih, a ne da im se zamažu oči sa ovim sramotnim programima kojima sve moraju sami pokriti, a zna se da su ljudi u dosadašnjim stanovima u kojima su živjeli cijeli život uložili svoje životne ušteđevine kako bi ga uredili i sad od svega toga nemaju ništa. I sami smo dobili stan koji nije imao krov i krov smo sami za cijelu zgradu popravili o vlastitom trošku i sad od toga svega nemamo ništa i moramo ponovno podizati nekakve zajmove i kredite kako bi se nekakav ministar mogao pohvaliti sa nekom polu i netočnom informacijom da se pomoglo zaštićenim najmoprimcima. Neka mi netko objasni kako sa ukupnom mirovinom od nepunih 4.000 kn neto ja i žena možemo osigurati prvo zajam, a zatim i kredit?, a sve da i nekom magijom to uspijemo kako da platimo režije i da normalno živimo nakon toga?","Primljeno na znanje","Navedena problematika nije predmet ovog programa iako zaštićeni najmoprimci imaju pravo prvenstva u Programu POS+"]
[2,"MARIN PALADIN","PROGRAM POTICANJA PRODAJE STANOVA NA TRŽIŠTU,\nII.Uvjeti za odobrenje zajma","Poštovani,\nzanima me zašto je navedena definicija novoizgrađenih stanova koja se kasnije nigdje ne koristi. Koliko sam shvatio, izmjena u odnosu na stari POS+ je, između ostalog, i to da se zajam ne odnosi više samo na novoizgrađene stanove, već na sve stanove koji imaju urednu dokumentaciju. Ili sam krivo shvatio?","Primljeno na znanje","Izmjenama Programa POS+ omogućena je kupnja svih stanova koji imaju odgovarajuću imovinsko-pravnu dokumentaciju, dakle, ne samo novoizgrađenih stanova.\nDefinicijom novoizgrađenih stanova želi se pojasniti termin te činjenica da je u kupoprodajnoj cijeni za iste sadržan PDV, što u konačnici podrazumijeva kako kupac pri stjecanju ovakvog stana nema obezu plaćanja poreza na promet nekretnina jer je isti platio PDV (u cijeni stana)."]
[3,"Divna Bratić","PROGRAM POTICANJA PRODAJE STANOVA NA TRŽIŠTU,\nIV.Osiguranje preostalih sredstava","Budući da su zaštićeni najmoprimci redom starije osobe od 60 i više godina ne znam kako mislite da su ti ljudi kreditno sposobni za bilo kakvi zajam ili kredit. Zaštićeni najmoprimci su većinom osobe u mirovini, a budući da sam i sama od nedavno umirovljenica, a muž mi je već duže u mirovini mislim da niti jedna banka neće odobriti kredit duži od 5 godina, a i to je slučaj za samo one zaštićene najmoprimce koji su mlađi od 70 godina. Ako ovim alibi programom mislite kupiti bilo kakav mir ili umiriti svoju savjest sa ionako diskriminirajućim zakonom koji je vlada donijela sredinom 7 mjeseca 2017. godine nemojte ni to raditi jer kad ljudi vide na prvu ovakav naslov krivo ga protumače i lažno se ponadaju da će im se nakon ko zna koliko godina riješiti njihovo stambeno pitanje. Ovim se neće riješiti problem za 99% slučajeva zaštićenih najmoprimaca i problem će se pumpati svakom godinom do preostalih 5 godina sve više i više nakon kojih ćemo po svemu sudeći ukoliko se budu predlagali ovakvi programi nas 99% ostati beskućnici. Pogledajte malo kako su problem zaštićenih najmoprimaca riješili Slovenci koji su po svemu sudeći svjetlosnim godinama ispred Republike Hrvatske koja se prema svojim  građanima ponašaju kao prema kriminalcima koji su nešto oteli.","Primljeno na znanje","Osim Programa POS+, rješavanje stambenog zbrinjavanja zaštićenih najmoprimaca rješavat će se i kroz druge programe stambenog zbrinjavanja."]